Stanfordo kalėjimo eksperimentas
Stanfordo kalėjimo eksperimentas – Stanfordo universiteto filosofijos daktaro Philip Zimbardo atlikta simuliacija su žmonėmis universiteto rūsyje įrengtame kalėjime. Simuliacija vyko 1971 m. rugpjūčio 14–20 d. Jame dalyvavo 24 studentai, atrinkti iš 75 paraiškas pateikusių savanorių. Bandymo metu pasidalinę pusiau vaikinai 12 parų turėjo apsimesti kaliniais arba kalėjimo prižiūrėtojais. Viskas buvo stebima ir įrašoma. Tokio mokslinio stebėjimo paskirtis buvo ištirti kaip žmogaus elgesys veikiamas aplinkos. 2018 m. paaiškėjo, kad bandymas didžiąja dalimi buvo surežisuotas. Sargams buvo duotos gairės būti žiauriems, jie buvo apmokomi išradingų žeminimo metodų, o vienas kalinys (mėgėjas aktorius) prisipažino vaidinęs isteriją. Panašiame 2002 m. BBC tyrime buvo gautos priešingos išvados: kaliniai ir sargybiniai praktiškai nekonfliktavo, o pabaigoje pradėjo bičiuliautis.